Falsk kantarell

Falsk kantarell (Hygrophoropsis aurantiaca) er ikke beslektet med, men kan ligne kantarell. Den regnes som uspiselig, men anses ikke som giftig.

 Beskrivelse 
Skivene hos falsk kantarell er vertikale, kantstilte og stråler ut fra stilken. Skivene er gaffeldelte, det vil si at de deler seg mot hattkanten. Hattkanten er innrullet. Fargen på fruktlegemet er oransje, overflaten matt og stilken nokså spinkel. Etter tørre somre kan den være nokså vanlig. Den vokser saprotroft på ved, noe som innebærer at den henter næring fra død eller døende ved hvor den danner brunråte.

 Forveksling 
Falsk kantarell skiller seg fra kantareller ved at den har skiver under hatten i stedet for ribber. Ribbene hos kantareller minner om rynker eller folder i hattkjøttet. Hvis man skjærer en falsk kantarell på over på langs, vil man kunne se at kjøttet er oransjefarget tvers gjennom i tillegg til at kjøttet vil være mer oransjefarget enn hos kantarellen som er eggegul til blekgul utenpå, mens kjøttet inni fruktlegemet er gulhvitt.

Falsk kantarell regnes ikke som matsopp fordi den har vond smak.

 Galleri 

 Referanser 
Ekte kontra falsk kantarell (soppgleder.no 2011)
 Eksterne lenker 



Kategori:Rørsoppordenen
Kategori:Normlisten for soppkontrollører